stanford-oval/wikipedia huggingface dataset:
ไต้หวันฟุตบอลพรีเมียร์ลีก
แหล่งข้อมูลอื่น

Taiwan Football Premier League Facebook
| ด ค กลีกฟุตบอลสูงสุดของทวีปเอเชีย (เอเอฟซี) |
| --- | --- |
ปัจจุบัน:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  กัมพูชา  จีน  ไต้หวัน  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น  จอร์แดน  คูเวต  คีร์กีซสถาน  ลาว  เลบานอน  มาเก๊า  มาเลเซีย  มัลดีฟส์  มองโกเลีย  พม่า  เนปาล  เกาหลีเหนือ  หมู่เกาะนอร์เทิร์นมาเรียนา†  โอมาน  ปากีสถาน  ปาเลสไตน์ (ฉนวนกาซา, เวสต์แบงก์)  ฟิลิปปินส์  กาตาร์  ซาอุดีอาระเบีย  สิงคโปร์  เกาหลีใต้  ศรีลังกา  ซีเรีย  ทาจิกิสถาน  ไทย  ติมอร์เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
อดีต:  เยเมนใต้ 
† สมาชิกของ Associate Member Association
อิเอเกราเม็ง

อิเอเกราเม็งใส่ไข่ไก่
ราเม็งร้านโยชิมุรายะใส่ผัก
อิเอเกราเม็ง (ญี่ปุ่น: 家系ラーメン; โรมาจิ: iekei rāmen) หรือ โยโกฮามะอิเอเกราเม็ง (横浜家系ラーメン) เป็นชื่อเรียกรวม ๆ ของราเม็งจำพวกหนึ่งที่มีต้นแบบมาจากร้านโยชิมุระยะ (吉村家, ก่อตั้งใน ปี 1974) ซึ่งเป็นร้านราเมงในเมืองโยโกฮามะ จังหวัดคานางาวะ มีลักษณะโดยรวมคือเป็นโชยุราเม็งใส่ซุปกระดูกหมูที่มีความเข้มข้น
ภาพรวม

ประกอบด้วยซุปที่ทำโดยดาชิจากกระดูกหมูหรือซุปไก่ ผสมน้ำจิ้มโชยุ ใช้เส้นบะหมี่ค่อนข้างหน้า ใส่มันไก่เติมผักปวยเล้ง หมูแดง สาหร่ายโนริ โดยทั่วไป สามารถปรับความแข็งของบะหมี่ ปริมาณน้ำมัน และความเข้มข้นของรสชาติได้ตามความต้องการ
เดิมทีร้านประเภทนี้พบได้ในร้านที่แยกสาขามาจากร้านโยชิมุระยะ แล้วจึงแพร่หลายออกไป และเนื่องจากชื่อร้านเหล่านี้มักลงท้ายด้วยอักษร 家 ซึ่งอาจอ่านว่า "ยะ" (や) หรือ "อิเอะ" (いえ) ในที่สุดจึงเกิดเป็นชื่อเรียกรวม ๆ ว่า 家系 โดย 家 ในที่นี้เลือกอ่านเป็น "อิเอะ" จึงเป็น "อิเอะเก" นอกจากนี้ยังมีร้านที่ไม่ได้เกี่ยวข้องกับร้านโยชิมุระยะ แต่ได้ได้พัฒนาร้านในแบบตนเองด้วย ตั้งแต่กลางทศวรรษ 2010 เป็นต้นมา มีจำนวนร้านค้าในเครือ เพิ่มขึ้นใน อุตสาหกรรมร้านอาหารหลัก ๆ ที่ให้บริการราเม็งประเภทเดียวกัน ซึ่งไม่เกี่ยวข้องกับโยชิมุรายะหรือร้านค้าในเครืออื่น ๆ โดยสิ้นเชิง
ณ เดือนกันยายน 2013 มีร้านอาหารประมาณ 1,000 แห่งที่ให้บริการอิเอเก โดยส่วนใหญ่อยู่ในญี่ปุ่นและยังพบได้ในประเทศอื่นในเอเชีย โดยในจำนวนนี้ประมาณ 150 ร้านตั้งอยู่ในเมืองโยโกฮามะ (อ้างอิงจากการสำรวจ แต่ร้านค้ามีการเปลี่ยนแปลงรวดเร็วจึงไม่อาจระบุตัวเลขแน่ชัด) อย่างไรก็ตาม ร้านเหล่านี้ส่วนใหญ่เป็นร้านแฟรนไชส์ที่ดำเนินการโดยบริษัทนายทุนใหญ่ และมีร้านค้าเพียงไม่กี่แห่งที่ดำเนินกิจการตามร้านในเครือโยชิมุระยะดั้งเดิม
วันบรรลุนิติภาวะ

| วันบรรลุนิติภาวะ |
| --- | --- |
ผู้เข้าร่วมงานวันบรรลุนิติภาวะที่ศาลเจ้าเมจิในปี ค.ศ. 2009
ชื่อทางการ: 成人の日 (Seijin no Hi)
ประเภท: วันหยุดราชการ
ความสำคัญ: เฉลิมฉลองและการให้กำลังใจของผู้ที่ก้าวเข้าสู่วัย 20 ปีบริบูรณ์ทั่วประเทศ
การถือปฏิบัติ:  ญี่ปุ่น
วันที่: วันจันทร์ที่สองของเดือนมกราคม
ความถี่: ทุกปี
วันบรรลุนิติภาวะ (ญี่ปุ่น: 成人の日; โรมาจิ: Seijin no Hi; วันของผู้ใหญ่) เป็นวันที่จัดขึ้นในทุก ๆ วันจันทร์ที่สองของเดือนมกราคมของทุกปีเพื่อเป็นการเฉลิมฉลองและการให้กำลังใจของผู้ที่ก้าวเข้าสู่วัย 20 ปีบริบูรณ์ทั่วประเทศ นอกจากนี้ยังเป็นโอกาสที่ดีในการพบปะพูดคุยกับเพื่อน ๆ ของพวกเขาที่อยู่ในเมืองเดียวกัน ต่อมาในวันที่ 13 มิถุนายน 2018 รัฐสภาญี่ปุ่นได้เห็นชอบร่างแก้ไขประมวลกฎหมายแพ่งและพาณิชย์ ซึ่งได้เปลี่ยนแปลงความหมายของคำว่า "ผู้บรรลุนิติภาวะ" ว่าเป็นผู้ที่มีอายุ 18 ปีขึ้นไป นับว่าเป็นการแก้ไขประมวลกฎหมายแพ่งและพาณิชย์เป็นครั้งแรกตั้งแต่การประกาศใช้ในปี 1876 โดยร่างแก้ไขดังกล่าวจะถูกบังคับใช้ในวันที่ 1 เมษายน 2022 แต่ถึงแม้จะเป็นเช่นนั้น อายุของผู้ที่สามารถเข้าร่วมในงานวันบรรลุนิติภาวะยังคงไว้ที่อายุ 20 ปี
ประวัติ

พิธีการก้าวผ่านวัยในประเทศญี่ปุ่นได้เริ่มมาตั้งแต่ยุคเอโดะ ในสมัยนั้นเรียกพิธีดังกล่าวว่า "เก็มปูกุ (ญี่ปุ่น: 元服; โรมาจิ: Genpuku)" โดยเด็กชายที่มีอายุตั้งแต่ 13 ถึง 17 ปี ที่ส่วนใหญ่จะกระทำเพียงแค่ในตระกูลซามูไรเท่านั้น โดยเด็กชายเหล่านั้นจะต้องโกนผม รับดาบประจำตัวของตน และเข้ารับการฝึกฝนอย่างซามูไร เช่น ยาบูซาเมะ (การยิงธนูบนหลังม้า), อินูโอโมโนะ (การยิงสุนัขบนหลังม้าโดยใช้ลูกธนูให้น้อยที่สุด) หรือการฟันดาบ เพื่อเป็นแสดงถึงการละทิ้งวัยเด็กและการก้าวข้ามเป็นผู้ใหญ่ ก่อนที่จะมีการกำหนดวันบรรลุนิติภาวะอย่างเป็นทางการในปี 1948 โดยกำหนดให้เป็นวันที่ 15 มกราคมของทุกปี ก่อนที่จะเปลี่ยนเป็นวันจันทร์ที่สองของเดือนมกราคมของทุกปีในปี 2000 เป็นต้นมา
พิธีบรรลุนิติภาวะ

สำนักงานเมืองต่าง ๆ จะเชิญผู้ที่มีอายุครบ 20 ปีบริบูรณ์ในปีนั้น ๆ เข้าร่วมในพิธีตามสถานที่และเวลา (ส่วนใหญ่จะเป็นช่วงเช้า) ที่สำนักงานเมืองได้กำหนดไว้ โดยส่วนใหญ่แล้วจะเป็นตามหอประชุมประจำจังหวัด หรือในบางกรณีอาจมีการกำหนดไว้เป็นที่อื่น เช่น โตเกียวดิสนีย์แลนด์สำหรับผู้ที่อาศัยอยู่ในเมืองอูรายาซุ จังหวัดชิบะ หรือ ด้านหน้าท่าอากาศยานนานาชาตินาริตะในเมืองนาริตะ ทั้งนี้ยังเชิญนักศึกษาชาวต่างชาติที่อาศัยอยู่ในเมืองนั้น ๆ มาร่วมพิธีอีกด้วย ในงานพิธีบรรลุนิติภาวะ (ญี่ปุ่น: 成人式; โรมาจิ: Seijin Shiki) ข้าราชการประจำเมืองจะกล่าวให้โอวาส มอบประกาศนียบัตรและของขวัญแก่ผู้ที่เข้าร่วมในพิธีบรรลุนิติภาวะ
ผู้เข้าร่วมงานที่เป็นผู้หญิงมักนิยมจะสวมกิโมโนแบบพิเศษที่เรียกว่า ฟูริโซเดะ ซึ่งนับว่าเป็นกิโมโนที่เป็นทางการที่สุดสำหรับหญิงโสดและจะสวมได้ก็ต่อเมื่อบรรลุนิติภาวะแล้วเท่านั้น นอกจากนี้ยังสื่อถึงความเป็นผู้ใหญ่และพร้อมที่จะแต่งงาน ส่วนผู้ชายจะสวมฮากามะหรือเสื้อสูทแบบตะวันตก หลังพิธีบรรลุนิติภาวะเสร็จสิ้น ผู้เข้าร่วมพิธีมักจะเดินทางต่อไปวัด ศาลเจ้า หรือดื่มสังสรรค์ต่อในช่วงกลางคืน ซึ่งทำให้ในวันบรรลุนิติภาวะมีการทะเลาะวิวาทกันในหลายพื้นที่ทั้งในระหว่างพิธีและหลังพิธี
แม้ว่าตั้งแต่วันที่ 1 เมษายน 2022 เป็นต้นไป อายุของผู้บรรลุนิติภาวะได้รับการปรับเปลี่ยนลดลงจาก 20 ปี เป็น 18 ปี จากร่างแก้ไขประมวลกฎหมายแพ่งและพาณิชย์ในปี 2018 ทำให้ผู้ที่มีอายุ 18 ปีสามารถใช้สิทธิในการเลือกตั้ง หรือแต่งงานได้ แต่ข้อบังคับในการซื้อหรือดื่มเครื่องดื่มแอลกอฮอล์ที่อนุญาตให้บุคคลที่มีอายุตั้งแต่ 20 ปียังคงไม่เปลี่ยนแปลง ซึ่งสร้างข้อโต้เถียงในหมู่ประชาชน นอกจากนี้ ยังคงมีการถกเถียงกันในหลักเกณฑ์การเข้าร่วมในพิธีบรรลุนิติภาวะ ว่าจะยังคงไว้ที่ 20 ปี หรือจะลดลงมาเป็น 18 ปีตามประมวลกฎหมายฯ ใหม่ ส่วนหนึ่งกล่าวว่าอาจเป็นการสร้างภาระให้กับผู้ปกครองของเขา ในค่าใช้จ่ายทั้งการศึกษาในมหาวิทยาลัยและค่าใช้จ่ายในชุดฟูริโซเดะซึ่งมีราคาที่สูง อีกทั้งยังต้องเตรียมสอบเข้ามหาวิทยาลัยในช่วงเดือนมกราคมอีกด้วย และยังมีบางส่วนที่คิดว่าพิธีบรรลุนิติภาวะควรถูกยกเลิกด้วยเช่นกัน
กิโมโนแบบฟูริโซเดะ
เหตุเพลิงไหม้รถบัสบนถนนมิตรภาพ พ.ศ. 2550

เหตุเพลิงไหม้รถบัสบนถนนมิตรภาพ พ.ศ. 2550 เกิดขึ้นในวันที่ 20 มีนาคม พ.ศ. 2550 ราวเวลา 04.00 น. อุบัติเหตุครั้งนี้มีผู้เสียชีวิต 32 ราย บาดเจ็บ 31 ราย   โดยเสียชีวิตในที่เกิดเหตุ 29 รายและเสียชีวิตที่โรงพยาบาลเพิ่มอีก 3 ราย
เกิดที่ ริมถนนมิตรภาพ เยื้องโรงเรียนมวกเหล็กวิทยา หมู่ที่ 9 ตำบลมวกเหล็ก อำเภอมวกเหล็ก จังหวัดสระบุรี ฝั่งขาล่องเข้ากรุงเทพมหานคร
รถคันที่เกิดเหตุเป็นรถทัวร์สีฟ้า-ส้ม ปรับอากาศชั้น 2 (ป.2) เลขทะเบียน 10-5320 กรุงเทพมหานคร สาย 25-43 วิ่งระหว่าง กรุงเทพมหานคร-จังหวัดอุบลราชธานี ของ บริษัท ศรีสงวนยานยนต์ จำกัด รถทัวร์คันนี้มีอายุการใช้งานมานานกว่า 36 ปีจดทะเบียนรถตั้งแต่ปี พ.ศ. 2514
หลังเกิดเหตุบริษัท ขนส่ง จำกัด (บขส.) จ่ายเงินให้กับผู้เสียหาย รายละ 10,000 บาท และการชดเชยตามประกันภัย โดยในส่วนของผู้เสียชีวิตจะได้รับเงินชดเชยจากประกันภัยชั้น 3 รวมเงินชดเชยจาก พ.ร.บ.คุ้มครองผู้ประสบภัยทางถนน รวมเป็นเงินรายละ 400,000 บาท ส่วนผู้บาดเจ็บ รายละ 250,000 บาท
ผู้บาดเจ็บถูกส่งไปที่โรงพยาบาลมวกเหล็ก 9 ราย โรงพยาบาลศูนย์สระบุรี 16 ราย โรงพยาบาลปากช่องนานา 6 ราย
ผลสืบเนื่อง

จากการสืบสวนในเบื้องต้น บขส. ได้สั่งพักรถบริษัท ศรีสงวนยานยนต์ จำกัด ในเส้นทางกรุงเทพฯ-อุบลราชธานี เป็นเวลา 1 สัปดาห์
การสืบสวน

คนขับรถประมาท เนื่องจากทราบว่า รถโดยสารมีปัญหาเรื่องเบรก แต่ไม่เปลี่ยนรถคันใหม่ จอดซ่อมเอง และพยายามขับต่อไปขับต่อไปอีก จนถึงที่เกิดเหตุเบรกไม่ได้ เกียร์และเพลากลางกระเด็น ไปกระแทกกับถังน้ำมัน จนเกิดประกายไฟขึ้นที่ตัวเครื่องด้านหลัง ก่อนที่จะลุกลามไปทั้งคัน
เหตุการณ์ที่คล้ายกัน

เหตุเพลิงไหม้รถบัสบนถนนวิภาวดีรังสิต พ.ศ. 2567
ฟาบีโอ โบรีนี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ฟาบีโอ ไรอั้น เบสต์ ซิลวา โรมาริโอ้ ริเควเม่ โบรีนี (Fabio Borini)
วันเกิด:   (1991-03-29) 29 มีนาคม ค.ศ. 1991 (33 ปี)
สถานที่เกิด:  เบนติโวกัลอิโอ, อิตาลี
ส่วนสูง:  1.80 m (5 ft 11 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  Fatih Karagümrük
หมายเลข:  16
สโมสรเยาวชน
2001–2007:  โบโลญญา
2007–2009:  เชลซี (เยาวชน)
สโมสรอาชีพ*
| ปี |  ทีม |  ลงเล่น |  (ประตู) |
| 2009–2011 |  เชลซี |  4 |  (0) |
| 2011 |  → สวอนซีซิตี (ยืม) |  9 |  (6) |
| 2011–2012 |  ปาร์มา |  0 |  (0) |
| 2011–2012 |  → โรมา (ยืม) |  8 |  (2) |
| 2012 |  โรมา |  16 |  (7) |
| 2012–2015 |  ลิเวอร์พูล |  25 |  (2) |
| 2013–2014 |  → ซันเดอร์แลนด์ (ยืม) |  32 |  (7) |
| 2015–2018 |  ซันเดอร์แลนด์ |  50 |  (7) |
| 2017–2018 |  → เอซี มิลาน (ยืม) |  29 |  (2) |
| 2018–2020 |  เอซี มิลาน |  22 |  (2) |
| 2020 |  เฮลแลส เวโรนา |  14 |  (3) |
| 2021–2023 |  Fatih Karagümrük |  71 |  (31) |
| 2023– |  ซัมป์โดเรีย |  26 |  (9) |
ทีมชาติ‡
| 2008–2009 |  อิตาลี 17 ปี |  7 |  (1) |
| 2009–2010 |  อิตาลี 19 ปี |  5 |  (3) |
| 2009–2013 |  อิตาลี 21 ปี |  18 |  (6) |
| 2012 |  อิตาลี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 พฤศจิกายน ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 15 มิถุนายน ค.ศ. 2013 (UTC)
ฟาบีโอ โบรีนี (อิตาลี: Fabio Borini) เกิดเมื่อวันที่ 29 มีนาคม ค.ศ. 1991 นักฟุตบอลชาวอิตาลี เล่นในตำแหน่งกองหน้าตัวเป้า ให้กับสโมสร Fatih Karagümrük ในซือเปร์ลีก ของประเทศตุรกี
โบรีนีเริ่มต้นอาชีพนักฟุตบอลกับโบโลญญา ก่อนที่จะย้ายมาอยู่กับเชลซีในปี ค.ศ. 2007 และในปี ค.ศ. 2011 สวอนซีซิตียืมตัวไปเล่นในฟุตบอลลีกแชมเปียนชิป และได้ย้ายมาสู่ลิเวอร์พูล
ในฤดูกาล 2013–2014 ได้เล่นให้กับซันเดอร์แลนด์โดยสัญญายืมตัว 1 ปี
ในฤดูกาล 2014–15 โบรินี่ไม่ค่อยมีโอกาสได้ลงเล่นมากนัก เมื่อเริ่มต้นฤดูกาล 2015–16 จึงได้ย้ายไปซันเดอร์แลนด์อย่างถาวร ด้วยราคา 10 ล้านปอนด์ (ประมาณ 550 ล้านบาท) และระยะเวลาสัญญา 4 ปี ต่อมาโบรีนีย้ายมาเล่นให้กับสโมสรแชมป์ยุโรป 7 สมัยอย่างเอซี มิลาน
ปาฏิหาริย์ทางเศรษฐกิจของญี่ปุ่น

อุตสาหกรรมการบินที่รอดพ้นจากสงคราม
อุตสาหกรรมโทรทัศน์ถูกผลิตในญี่ปุ่นในช่วงเศรษฐกิจเฟื่องฟู
อุตสาหกรรมถ่านหินและโลหะของญี่ปุ่นมีอัตราการเติบโต 25% ต่อปีในทศวรรษ 1960 ซึ่งมีโรงงานเหล็กของนิปปอนสตีลเป็นโรงงานที่โดดเด่นมากที่สุด
ยานยนต์นิสสัน ซันนี่กลายเป็นสัญลักษณ์ของชนชั้นกลางของญี่ปุ่นในช่วงทศวรรษ 1960
ปาฏิหาริย์ทางเศรษฐกิจของญี่ปุ่น เป็นช่วงเวลาการเติบโตอย่างรวดเร็วทางเศรษฐกิจในญี่ปุ่น เกิดขึ้นหลังยุคสงครามโลกครั้งที่สองไปจนถึงสงครามเย็น ในช่วงที่เศรษฐกิจเฟื่องฟู ประเทศญี่ปุ่น กลายเป็นประเทศที่มีขนาดเศรษฐกิจใหญ่เป็นอันดับสองของโลกอย่างรวดเร็ว (รองจากสหรัฐอเมริกา) ในช่วงทศวรรษ 1990 อัตราประชากรของญี่ปุ่นเริ่มลดลง จำนวนวัยทำงานไม่ได้ขยายตัวเร็วเท่ากับในทศวรรษก่อน ๆ แม้ว่าประสิทธิภาพการทำงานของวัยทำงานยังคงอยู่ในระดับสูงก็ตาม
ปูมหลัง

ปาฏิหาริย์ทางเศรษฐกิจของญี่ปุ่นเป็นผลมาจากการฟื้นตัวของญี่ปุ่นหลังสงครามโลกครั้งที่สอง รวมถึงประเทศเยอรมนีตะวันตกซึ่งได้รับผลประโยชน์จากสงครามเย็น อันเนื่องมาจากรัฐบาลอเมริกันดำเนินการปฏิรูปสังคมญี่ปุ่นในช่วงการยึดครองญี่ปุ่น ทำให้เกิดการเปลี่ยนแปลงทางการเมือง เศรษฐกิจ และพลเมือง  ส่วนใหญ่เกิดมาจากจากการแทรกแซงทางเศรษฐกิจของรัฐบาลญี่ปุ่นและความช่วยเหลือของสหรัฐฯในการช่วยเหลือเอเชียหลังสงคราม เมื่อสงครามโลกครั้งที่สองสิ้นสุดลง สหรัฐได้เข้ามามีบทบาทสำคัญในญี่ปุ่นเพื่อชะลอการขยายอิทธิพลของสหภาพโซเวียตในมหาสมุทรแปซิฟิก สหรัฐฯ ยังกังวลเกี่ยวกับการเติบโตของเศรษฐกิจญี่ปุ่นด้วย เนื่องจากหากประชากรญี่ปุ่นเกิดความทุกข์ยากก็จะหันไปพึ่งลัทธิคอมมิวนิสต์เช่นนี้จะทำให้โซเวียตมีอิทธิพลเหนือมหาสมุทรแปซิฟิก
ลักษณะเด่นของเศรษฐกิจญี่ปุ่นในช่วง "ปาฏิหาริย์ทางเศรษฐกิจ" ได้แก่ ความร่วมมือของผู้ผลิต ผู้จัดส่ง ผู้จัดจำหน่าย และธนาคารเป็นกลุ่มใกล้ชิดกันเรียกว่า "เคเรตสึ" รวมถึงสหภาพแรงงานที่มีอำนาจ ความสัมพันธ์อันดีกับข้าราชการ และหลักประกันการจ้างงานตลอดชีวิต ในองค์กรขนาดใหญ่และโรงงานที่มีสหภาพแรงงานสูง
นักวิชาการบางคนแย้งว่าการเติบโตอย่างก้าวกระโดดของญี่ปุ่นหลังสงครามจะเกิดเป็นไปไม่ได้หากญี่ปุ่นไม่ได้เป็นพันธมิตรกับสหรัฐอเมริกา เนื่องจากสหรัฐฯ คอยดูดซับการส่งออกของญี่ปุ่น ยอมรับแนวทางปฏิบัติทางการค้าของญี่ปุ่น ให้เงินอุดหนุนเศรษฐกิจญี่ปุ่น และถ่ายทอดเทคโนโลยีให้กับบริษัทญี่ปุ่น จึงเป็นการขยายประสิทธิผลของนโยบายการค้าของญี่ปุ่น
เงินสนับสนุนจากรัฐบาล

แม้ว่าดักลาส แมกอาเธอร์จะจากไปแล้วบวกกับความเจริญทางเศรษฐกิจที่เกิดจากสงครามเกาหลีก็ลดลง แต่การฟื้นตัวทางการเงินของญี่ปุ่นยังเกิดขึ้นต่อเนื่อง เวลานั้น เศรษฐกิจญี่ปุ่นรอดพ้นจากภาวะถดถอยรุนแรงเนื่องมาจากการสนับสนุนของสหรัฐฯ สำหรับการจัดซื้อจัดจ้างทางทหาร ในช่วงปลายทศวรรษ 1960 ญี่ปุ่นฟื้นตัวจากเถ้าธุลีของสงครามโลกครั้งที่ 2 เกิดการฟื้นตัวทางเศรษฐกิจอย่างรวดเร็วอย่างน่าประหลาดใจ ดั่งคำกล่าวของมิกิโซะ ฮาเนะศาสตราจารย์ด้านประวัติศาสตร์ วิทยาลัยน็อกซ์ กล่าวว่าช่วงเวลาปลายทศวรรษ 1960 ถือเป็น "ปีแห่งความเจริญรุ่งเรืองที่ยิ่งใหญ่ที่สุดที่ญี่ปุ่นเคยเห็นมานับตั้งแต่อามาเตราซุผนึกตัวเองอยู่หลังประตูหิน"  รัฐบาลญี่ปุ่นเองก็มีส่วนทำให้เกิดปาฏิหาริย์ทางเศรษฐกิจของญี่ปุ่นหลังสงครามโดยการกระตุ้นการเติบโตของภาคเอกชน มีการสร้างกฎระเบียบที่จัดการวิกฤตเศรษฐกิจได้อย่างมีประสิทธิภาพ และต่อมาโดยมุ่งเน้นไปที่การขยายการค้า
ประวัติศาสตร์ > ภาพรวม

ปาฏิหาริย์ทางเศรษฐกิจของญี่ปุ่น หมายถึงช่วงเวลาการเติบโตทางเศรษฐกิจของญี่ปุ่นในช่วงหลังสงครามโลกครั้งสองจนถึงทศวรรษ 1990 การเติบโตอย่างรวดเร็วในครั้งนี้สามารถแบ่งออกเป็นสี่ระยะ ได้แก่ ระยะการฟื้นตัว (ค.ศ. 1946–1954) ระยะการเติบโตอย่างรวดเร็ว (ค.ศ. 1955–1972) ระยะการเติมโตคงที่ (ค.ศ. 1972–1992) และระยะภาวะเศรษฐกิจถดถอย (ค.ศ. 1992–2017)
แม้ว่าญี่ปุ่นจะได้รับความเสียหายอย่างหนักจากการทิ้งระเบิดปรมาณูที่ฮิโรชิมะและนางาซากิและถูกฝ่ายสัมพันธมิตรปูพรมทิ้งระเบิดจำนวนมหาศาล แต่ญี่ปุ่นก็สามารถฟื้นตัวจากบาดแผลทางจิตใจในสงครามโลกครั้งที่สองกลายเป็นประเทศที่เศรษฐกิจที่ใหญ่เป็นอันดับสามของโลก (รองจากสหรัฐอเมริกาและ สหภาพโซเวียต) ในคริสต์ทศวรรษ 1960 แต่ต่อมาญี่ปุ่นก็ประสบกับสิ่งที่เรียกว่า "การชะงักทางเศรษฐกิจ" เนื่องจากค่าเงินเยนของญี่ปุ่นแข็งค่าขึ้น ญี่ปุ่นมีความพยายามโดยการปรุงความก้าวหน้าทางเทคโนโลยีและเพิ่มมูลค่าของเงินเยน เพราะการปล่อยให้เงินเยนอ่อนค่าอาจส่งผลเสียต่อการค้า แต่แล้วในช่วงทศวรรษ 1980 เงินเยนแข็งค่าขึ้นทำให้เกิดภาวะเศรษฐกิจถดถอยครั้งใหญ่ เพื่อบรรเทาอิทธิพลของภาวะเศรษฐกิจถดถอย ญี่ปุ่นได้กำหนดนโยบายทางเศรษฐกิจและการเงินเพื่อกระตุ้นอุปสงค์ในประเทศ แต่ภาวะเศรษฐกิจฟองสบู่ที่เกิดขึ้นในช่วงปลายทศวรรษ 1980 และต้นทศวรรษ 1990 รวมถึงนโยบายเงินฝืดของธนาคารแห่งประเทศญี่ปุ่นได้ทำลายเศรษฐกิจญี่ปุ่นจนเกิดเป็นทศวรรษที่สาบสูญถึงปัจจุบัน
ประวัติศาสตร์ > ช่วงการฟื้นตัว (ค.ศ. 1946–1954)

เศรษฐกิจญี่ปุ่นเกิดความตกต่ำหลังอย่างมากหลังสิ้นสุดสงครามโลกครั้งที่สอง ตัวอย่าง เช่น อุตสาหกรรมฝ้ายของญี่ปุ่นปิดตัวลง สองในสามของฝ้ายที่ผลิตขึ้นก่อนสงครามถูกทิ้ง รวมไปถึงการถูกทิ้งระเบิดและการถูกทำลายล้างเขตเมืองโดยฝ่ายสัมพันธมิตร ทำให้เปอร์เซ็นต์การปั่นด้ายลดลง 20 แห่ง ส่งผลให้ความสามารถในการทอเหลือเพียง 14 เปอร์เซ็นต์  ที่เลวร้ายกว่านั้นคือในปี 1946 ญี่ปุ่นเกือบจะเกิดภาวะอดอยากทั่วประเทศ ซึ่งสามารถบรรเทาได้ด้วยการขนส่งอาหารมาสนับสนุนของอเมริกาเท่านั้น  บวกกับภัยคุกคามทางทหารจากสหภาพโซเวียต ทำให้สหรัฐฯ ต้องดำเนินการสนับสนุนการฟื้นฟูเศรษฐกิจญี่ปุ่นจในวงกว้าง ในช่วงหลังสงครามแทบทุกประเทศประสบกับปัญหาการเติบโตของอุตสาหกรรม แต่ญี่ปุ่น เยอรมนีตะวันตก และอิตาลี กลับประสบความสำเร็จในการฟื้นตัวอย่างรวดเร็วที่สุด ในกรณีของญี่ปุ่นการผลิตภาคอุตสาหกรรมลดลงมากในปี ค.ศ. 1946 เหลือ 27.6% ของระดับก่อนสงคราม แต่ฟื้นตัวในปี 1951 และเพิ่มขึ้นเป็น 350% ในปี ค.ศ. 1960
หลังจากการยึดครองญี่ปุ่นยุติลง สหรัฐฯ ประสบความสำเร็จในพลิกญี่ปุ่นกลับเข้าสู่เศรษฐกิจโลก และสร้างโครงสร้างพื้นฐานทางเศรษฐกิจขึ้นมาใหม่ เพราะเหตุนี้ต่อมาเป็นจุดเริ่มต้นปาฏิหาริย์ทางเศรษฐกิจของญี่ปุ่น
อีกเหตุผลหนึ่งที่ทำให้ญี่ปุ่นฟื้นตัวอย่างรวดเร็วก็คือการปฏิรูปเศรษฐกิจที่ประสบความสำเร็จจากภาครัฐบาล หน่วยงานรัฐที่เกี่ยวข้องกับนโยบายด้านอุตสาหกรรมในญี่ปุ่นเป็นหลักคือกระทรวงการค้าระหว่างประเทศและอุตสาหกรรม   การปฏิรูปเศรษฐกิจที่สำคัญประการหนึ่งคือการนำต้นแบบ "นโยบายการผลิตแบบเอนเอียง" (傾斜生産方式, keisha seisan hoshiki ) มาใช้ นโยบายนี้หมายถึงการผลิตที่เน้นเอียงไปที่การผลิตวัตถุดิบเป็นหลัก เช่น เหล็ก ถ่านหิน และฝ้าย  เพื่อกระตุ้นการเติบโตในภาคแรงงาน รัฐบาลญี่ปุ่นสนับสนุนให้ผู้หญิงเข้าสู่ตลาดแรงงาน เพื่อมาทำงานร่วมกับผู้ชายในกฎหมายว่าด้วยการจัดหางานมีองค์ประกอบ 3 ประการ ได้แก่ ข้อจำกัดในการสรรหาและย้ายคนงานในระดับภูมิภาค ห้ามการจัดหาโดยตรงกับผู้ที่พึ่งจบการศึกษาจากโรงเรียนใหม่ และการรับสมัครโดยตรงกับผู้ที่พึ่งจบการศึกษาจากโรงเรียนโดยไม่ได้จบการศึกษาจากโรงเรียนภายใต้กฎระเบียบที่ออกโดยกระทรวงแรงงาน
อีกเหตุผลที่ญี่ปุ่นฟื้นตัวอย่างรวดเร็วอันเนื่องมาจากสงครามเกาหลี เพราะว่าสหรัฐได้เข้ามาช่วยเกาหลีใต้รบ สหรัฐฯ หันไปพึ่งเศรษฐกิจญี่ปุ่นในการจัดซื้ออุปกรณ์และเสบียง เพราะในเวลานั้นการขนส่งทางเรือจากแผ่นดินใหญ่สหรัฐฯเป็นปัญหาสำคัญของกองทัพ เพราะเหตุนี้อุตสาหกรรมของญี่ปุ่นก็จัดหาอาวุธและการขนส่งที่จำเป็นแก่กองกำลังอเมริกันที่กำลังทำสงครามในเกาหลี จากความต้องการทั้งหลายนำไปสู่การกระตุ้นเศรษฐกิจญี่ปุ่นทำให้สามารถฟื้นตัวได้อย่างรวดเร็วจากการโจมตีทางอากาศที่ญี่ปุ่น
ประวัติศาสตร์ > ช่วงเศรษฐกิจฟูฟ่อง (ค.ศ. 1954–1972)

หลังจากญี่ปุ่นได้รับการสนับสนุนจากสหรัฐอเมริกา และปฏิรูปเศรษฐกิจภายในประเทศสำเร็จ เศรษฐกิจของญี่ปุ่นก็ทะยานได้อย่างรวดเร็วตั้งแต่ทศวรรษ 1950 ถึง 1970  ญี่ปุ่นยังดำเนินการเพื่อพัฒนาอุตสาหกรรมจนสำเร็จส่งผลให้ญี่ปุ่นกลายเป็นประเทศที่พัฒนาแล้วแห่งแรกในเอเชียตะวันออก จากรายงานประจำปีเกี่ยวกับเศรษฐกิจญี่ปุ่นตั้งแต่ปี 1967 - 1971 มีการเติบโตอย่างสำคัญ เศรษฐกิจญี่ปุ่นในปี 1966 มีการเติบโตได้เร็วกว่าที่คาดไว้  กระทั้งปี 1968 เศรษฐกิจญี่ปุ่นยังคงเติบโตอย่างต่อเนื่องหลังจากที่เคยร่วงลงไปต่ำสุดในในฤดูใบไม้ร่วงปี 1965  ลักษณะสำคัญในยุคนี้ก็คืออิทธิพลของนโยบายรัฐบาลฮายาโตะ อิเคดะที่เน้นการบริโภค และการส่งออกจำนวนมาก
ประวัติศาสตร์ > ช่วงเศรษฐกิจดันตัวต่อเนื่อง (ค.ศ. 1973–1992)

ในปี 1973 เศรษฐกิจญี่ปุ่นได้รับผลกระทบจากการเปลี่ยนแปลงราคาน้ำมันครั้งแรก ในตอนนั้นราคาน้ำมันเพิ่มขึ้นจาก 3 ดอลลาร์ต่อบาร์เรลเป็น13 ดอลลาร์ต่อบาร์เรล ส่งผลให้การผลิตภาคอุตสาหกรรมของญี่ปุ่นลดลง 20% เนื่องจากกำลังการผลิตไม่สามารถตอบสนองความต้องการอุปสงค์ที่กำลังขยายตัวอย่างรวดเร็วได้ จากที่ต้องลงทุนเพิ่มขึ้นจากปัญหาน้ำมันแพงก่อให้เกิดผลลัพธ์ที่ไม่พึงประสงค์ เช่น เส้นอุปทานที่ตึงตัวและราคาสินค้าโภคภัณฑ์ที่สูงขึ้น ่อมาวิกฤตการณ์น้ำมันครั้งที่สองปี 1979 ทำให้สถานการณ์เลวร้ายยิ่งขึ้น เนื่องจากราคาน้ำมันเพิ่มขึ้นมากกว่าเดิมจาก 13 ดอลลาร์ต่อบาร์เรลเป็น 39.5 ดอลลาร์ต่อบาร์เรล ถึงแม้ญี่ปุ่นจะได้รับผลกระทบร้ายแรงจากวิกฤตการณ์น้ำมันทั้ง 2 ครั้ง แต่ในที่สุดญี่ปุ่นก็สามารถอดทนต่อเหตุการณ์ดังกล่าวและเปลี่ยนการผลิตจากที่มุ่งเน้นเพียงผลิตภัณฑ์ไปสู่รูปแบบการผลิตที่มุ่งเน้นเทคโนโลยีได้
วัดเจ็ดริ้ว

| วัดเจ็ดริ้ว |
| --- | --- |

ที่ตั้ง: เลขที่ 1/1 หมู่ที่ 3 ถนนบ้านแพ้ว-คลองตัน ตำบลเจ็ดริ้ว อำเภอบ้านแพ้ว จังหวัดสมุทรสาคร 74120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเจ็ดริ้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านต้นคลองเจ็ดริ้ว ตำบลเจ็ดริ้ว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ จำนวน    ๙๗   ไร่  ๒ งาน  ๒๘ ตารางวา (อ้างจาก sangha14.org)
ประวัติ

วัดเจ็ดริ้วตั้งขึ้นเมื่อ พ.ศ. 2436 โดยชาวตำบลเจ็ดริ้วเชื้อสายรามัญ ช่วงแรกใช้วัสดุพื้นบ้าน หลังคามุงจาก โครงสร้างทำด้วยไม้รวก ไม้ไผ่ ตั้งชื่อวัดว่า วัดรามัญวงศ์วราราม ต่อมาเปลี่ยนมาเป็น วัดเจ็ดริ้วรามัญวงศ์ และเปลี่ยนเป็นชื่อปัจจุบันว่า "วัดเจ็ดริ้ว" วัดได้รับพระราชทานวิสุงคามสีมาเมื่อ พ.ศ. 2456 ด้านการศึกษา วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479
แต่เดิมตั้งอยู่บนที่ดอน ต่อมาเมื่อประมาณ พ.ศ. 2480 ชาวเจ็ดริ้วได้ร่วมมือกับทางราชการขุดคลองยาว 8 กิโลเมตรเศษ ขึ้นตามแนวร่องน้ำซึ่งมีอยู่เดิมเพื่อสะดวกในการสัญจรไปมาและขุดผ่านหน้าวัดพอดี โดยขุดตัดกับคลองดำเนินสะดวกไปทะลุคลองจินดา จึงทำให้วัดตั้งอยู่ริมคลองทางฝั่งตะวันตก
อาคารเสนาสนะ

อาคารเสนาสนะในวัดได้แก่ อุโบสถ กว้าง 9.20 เมตร ยาว 21 เมตร สร้างเมื่อ พ.ศ. 2475 เจดีย์ 2 องค์ กว้าง 15 เมตร ยาว 5 เมตร ศาลาการเปรียญ กว้าง 22 เมตร ยาว 42.40 เมตร สร้างเมื่อ พ.ศ. 2531 หอสวดมนต์ กว้าง 10 เมตร ยาว 13 เมตร สร้างเมื่อ พ.ศ. 2551 เป็นอาคารไม้ 2 ชั้น กุฏิสงฆ์ จำนวน 9 หลัง เป็นอาคารไม้ สร้างเมื่อ พ.ศ. 2535 ศาลาอเนกประสงค์ กว้าง 18 เมตร ยาว 45 เมตร สร้างเมื่อ พ.ศ. 2539  เป็นอาคารไม้ ศาลาบำเพ็ญกุศล จำนวน 1 หลัง และหอฉันทรงไทย กว้าง 10 เมตร ยาว 28 เมตร สำหรับอุโบสถเก่ามีสภาพร้าง ทรุดโทรมมาก
งานประเพณี

ด้านงานประเพณี มีงานประเพณีล้างเท้าพระและตักบาตรดอกไม้ในช่วงวันออกพรรษา
เทศกาลงานสงกรานต์มอญที่วัดเจ็ดริ้ว จัดงานระหว่างวันที่ 13–16 เมษายน มีการแห่หลวงพ่อดำ ซึ่งเป็นพระประธานของวัดเจ็ดริ้ว พร้อมทั้งอัญเชิญรูปเหมือนหลวงปู่จ้อน อดีตเจ้าอาวาส ร่วมขบวนแห่เพื่อให้ชาวเจ็ดริ้วได้สรงน้ำและทำบุญ และในวันที่ 14 เมษายน มีประเพณีแห่ธงตะขาบ
รายนามเจ้าอาวาส

พระอธิการเกศ สุเมโธ พ.ศ. 2436–2453
พระอธิการหงส์ จิตธัมโม พ.ศ. 2456–2486
พระครูสาครกิจโกศล(จ้อน วรุโน) พ.ศ. 2488–2528
พระครูโกศลสาครกิจ(ทองเสริม สุเมโธ)พ.ศ. 2529–2539
พระครูปริยัติสาครกิจ(พระมหาสมยา ฐานฑตโต)พ.ศ. 2540–2562
พระครูสังฆรักษ์ก้องไพร สุวัฒโณ พ.ศ. 2562-ปัจจุบัน
วัดเนินตากแดด

| วัดเนินตากแดด |
| --- | --- |

ชื่อสามัญ: วัดเนินตากแดด, วัดป่าหนองบอน
ที่ตั้ง: ตำบลหนองบอน อำเภอบ่อไร่ จังหวัดตราด
ประเภท: วัดราษฎร์
นิกาย: มหานิกาย
เจ้าอาวาส: พระครูกิตติญาณวิจักษ์
 สถานีย่อยพระพุทธศาสนา
วัดเนินตากแดด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบอน อำเภอบ่อไร่ จังหวัดตราด ปัจจุบันพระครูกิตติญาณวิจักษ์ เจ้าคณะตำบลบ่อพลอย และเป็นเจ้าอาวาสวัดเนินตากแดด
วัดเนินตากแดด เดิมชื่อว่า วัดป่าหนองบอน ก่อตั้งขึ้นเมื่อ พ.ศ. 2482  โดยมีพระอาจารย์สมบุญ (พระครูสังวรวิเทศ) เป็นผู้ก่อตั้ง ในปี พ.ศ. 2502 ได้เปลี่ยนชื่อเป็น "วัดเนินตากแดด" ตามชื่อเนินเขาที่ตั้งอยู่ด้านหลังวัด ซึ่งเป็นเนินเขาที่ได้รับแสงแดดตลอดวัน ได้รับพระราชทานวิสุงคามสีมาเมื่อวันที่ 18 เมษายน พ.ศ. 2555
วัดเนินตากแดดได้รับจัดตั้งเป็นสำนักปฏิบัติธรรมประจำจังหวัดตราด เมื่อ พ.ศ. 2554 ตามมติมหาเถรสมาคมครั้งที่ 11/2554 โดยเป็นสำนักปฏิบัติธรรมประจำจังหวัดตราด แห่งที่ 14
พระประธานในอุโบสถเป็นองค์เล็กและมีหลวงพ่อสัมฤทธิ์ ที่สร้างขึ้นสมัยสุโขทัย อีกทั้งอุโบสถสองชั้น ชั้นที่ 2 ส่วนของอุโบสถที่สร้างด้วยไม้สักทองทั้งหลัง
วัดบ่อพลอย

| วัดบ่อพลอย |
| --- | --- |

ที่ตั้ง: บ่อพลอย อำเภอบ่อไร่ จังหวัดตราด
ประเภท: วัดราษฎร์
นิกาย: มหานิกาย
เจ้าอาวาส: พระครูพิพัฒน์รัตนากร (สวงค์ ปัญญาทีโป)
 สถานีย่อยพระพุทธศาสนา
วัดบ่อพลอย เป็นวัดราษฎร์สังกัดคณะสงฆ์ฝ่ายมหานิกายตั้งอยู่ที่ อำเภอบ่อไร่ จังหวัดตราด สร้างสำนักปฏิบัติธรรม มีพระครูพิพัฒน์รัตนากร (สวงค์ ปัญญาทีโป) เป็นเจ้าอาวาส และดำรงตำแหน่งเจ้าคณะตำบลนนทรีย์ และได้มีการสร้างสำนักปฏิบัติธรรม มีศูนย์เด็กก่อนเกณฑ์ในวัด เป็นศูนย์ป้องกันและแก้ไขปัญหาโรคเอดส์ด้วยมิติทางศาสนา และบำบัดบริบาลด้วยสมุนไพร
วัดบ่อพลอยก่อตั้งเมื่อ พ.ศ. 2528 ตั้งวัดเมื่อวันที่ 14 มีนาคม พ.ศ. 2529 ได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545 เป็นวัดในสังฆราชาชูปถัมภ์ ของสมเด็จพระญาณสังวร สมเด็จพระสังฆราช สกลมหาสังฆปริณายก
วัดหนองบอน (จังหวัดตราด)

| วัดหนองบอน |
| --- | --- |

ชื่อสามัญ: วัดหนองบอน, วัดใหญ่
ที่ตั้ง: ตำบลหนองบอน อำเภอบ่อไร่ จังหวัดตราด
ประเภท: วัดราษฎร์
นิกาย: มหานิกาย
เจ้าอาวาส: พระครูโอภาสสุตาภิมณฑ์ (สว่าง อาสโภ ป.ธ.3)
 สถานีย่อยพระพุทธศาสนา
วัดหนองบอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบอน อำเภอบ่อไร่ จังหวัดตราด ปัจจุบันมีพระครูโอภาสสุตาภิมณฑ์ (สว่าง อาสโภ ป.ธ.3) เป็นเจ้าอาวาส
วัดหนองบอน หรือชาวบ้านเรียกว่า วัดใหญ่ ตั้งวัดเมื่อวันที่ 8 มิถุนายน พ.ศ. 2522 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2535
ภายในวัดมีหอวัฒนธรรมนิทัศน์เหมืองพลอย  ก่อตั้งขึ้นเมื่อ พ.ศ. 2540 มีการจัดนิทรรศการแยกเป็นหัวข้อต่าง ๆ ดังนี้ หินเปลือกโลก แร่ในชีวิตประจำวัน รัตนชาติ แผนคุมการขุดเจาะ การแสดงภาพถ่ายการทำพลอย ห้องไดโนเสาร์ และซากดึกดำบรรพ์ ลักษณะของห้องจัดแสดงนิทรรศการเป็นโถงขนาดใหญ่
ตำบลรังงาม

| ตำบลรังงาม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rang Ngam
ประเทศ: ไทย
จังหวัด: ชัยภูมิ
อำเภอ: เนินสง่า
พื้นที่
 • ทั้งหมด: 45.63 ตร.กม. (17.62 ตร.ไมล์)
ประชากร (2564)
 • ทั้งหมด: 4,584 คน
 • ความหนาแน่น: 100.46 คน/ตร.กม. (260.2 คน/ตร.ไมล์)
รหัสไปรษณีย์ : 36130
รหัสภูมิศาสตร์: 361504
 ส่วนหนึ่งของสารานุกรมประเทศไทย
| องค์การบริหารส่วนตำบลรังงาม |
| --- | --- |
องค์การบริหารส่วนตำบล
อบต.รังงามที่ตั้งที่ทำการองค์การบริหารส่วนตำบลรังงาม
พิกัด: 15°29′07″N 101°57′42″E﻿ / ﻿15.485225°N 101.961752°E﻿ / 15.485225; 101.961752
ประเทศ:  ไทย
จังหวัด: ชัยภูมิ
อำเภอ: เนินสง่า
การปกครอง
 • นายก: สว่าง บุตรประเสริฐ
รหัส อปท.: 06361503
ที่อยู่ที่ทำการ: ที่ทำการองค์การบริหารส่วนตำบลรังงาม เลขที่ 52 หมู่ที่ 3 ตำบลรังงาม อำเภอเนินสง่า จังหวัดชัยภูมิ 36130
โทรศัพท์: 0 4405 6573
โทรสาร: 0 4405 6574
เว็บไซต์: www.rangam.go.th
 ส่วนหนึ่งของสารานุกรมประเทศไทย
รังงาม เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 14 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลรังงาม
การปกครอง

ตำบลรังงามแบ่งการปกครองออกเป็น 8 หมู่บ้าน คือ
หมู่ที่ 1 บ้านบุ่งหวาย
หมู่ที่ 2 บ้านโกรกตาแป้น
หมู่ที่ 3 บ้านบุฝ้าย
หมู่ที่ 4 บ้านรังงาม
หมู่ที่ 5 บ้านหนองตอ
หมู่ที่ 6 บ้านหนองแดงพัฒนา
หมู่ที่ 7 บ้านห้วยยาง
หมู่ที่ 8 บ้านรุ่งอรุณ
สถานที่สำคัญ

ศูนย์พัฒนาเด็กเล็กองค์การบริหารส่วนตำบลรังงาม
โรงเรียน
โรงเรียนบ้านหนองตอ
โรงเรียนบุ่งหวายโกรกตาแป้นสามัคคี
โรงเรียนรังงามวิทยา
โรงเรียนมัธยมศึกษา
โรงเรียนมัธยมชัยมงคลรังงาม
วัด/สำนักสงฆ์
วัดโฆษิตาราม
วัดโกรกตาแป้น
วัดชัยมงคล
วัดบ้านหนองตอ